licenza.pnglicenza1.jpgxunta.png

María Sánchez Seco Norberto Blanco Dorrío

2014/2015

Iniciándonos nun PDI a través de webquest

ÍNDICE

1. [Introdución](#introdución) ……………………………………………….….. 3
2. [Obxectivos xerais](#obxectivos) …………………………………...………. 4
3. [Competencias](#competencias) ……………………………………….………. 5
4. [Contidos](#contidos) ……………………………………………………… 7
5. [Metodoloxía didáctica](#metodoloxía) ………………………………….…… 9
6. [Estrutura do curso](#estrutura) ………………………………………..…. 10
7. [Avaliación](#avaliación) ………………………………………………….… 11
8. [Consideracións xerais](#consideracións) ..………………………………….…. 13
9. [Instrucións para a instalación](#instalación) ……………………………... 14
10. [Uso e navegación polas webquest](#uso) ………………………… 21
11. Introdución

As novas metodoloxías educativas propoñen que o alumnado sexa o artífice e creador da súa propia aprendizaxe, é dicir que pase a ter un papel activo na mesma. A **aprendizaxe baseada en proxectos** céntrase en conceptos e principios dunha disciplina e implica ao alumnado en investigacións e pescudas para a resolución de problemas permitindo que sexa este, de xeito autónomo, o construtor do seu propio coñecemento.

Nós, entendemos que unha boa maneira de iniciarse no traballo por proxectos é a través da realización de **webquest**, que veñen a ser pequenos proxectos documentais integrados que consisten en **investigacións guiadas**, onde o alumnado non perde tempo buscando información na rede xa que lle facilitamos as fontes coas que ten que traballar.

Ao traballar deste xeito estamos a desenvolver no alumnado habilidades e **capacidades cognitivas de alto nivel**, tales como coñecemento, comprensión, aplicación, análise, resumo e avaliación. Así desterramos dun xeito moi doado o famoso “corta e pega” que tanto dano ten feito no proceso de aprendizaxe do alumnado.

Por outra banda, esta forma de traballar é idónea para sacarlle maior rendemento aos **miniportátiles das aulas Abalar** con tarefas que vaian máis alá da realización de actividades e xogos interactivos. Con estas investigacións na rede, guiadas polo profesorado, a **competencia dixital** do alumnado vai a ser mellorada.

Este é un curso de moodle que consta de 12 unidades que se corresponden coas **conmemoracións** que a Consellería de Educación indica na Orde do calendario escolar da Educación non universitaria que como mínimo se celebrarán nos centros escolares e que tamén aparecen reflectidas no novo currículo para Ed. Primaria como “Elementos transversais”. Asemade engadimos 4 unidades máis que abranguen á **celebración do Magosto, Entroido, Samaín, e Nadal.**

O curso non é pechado, nin está completo, se non que está pensado para que o profesorado o amplíe e modifique segundo as súas necesidades na aula xa que está licenciado como Creative commons BY-SA.

O papel do profesorado será o de guía, axudando ao alumnado a completar as webquest de forma óptima segundo as capacidades e destrezas de cadaquén.

1. Obxectivos xerais

Os obxectivos xerais que se traballan ao longo deste curso son os correspondentes aos **elementos transversais do currículo** de Ed. Primaria e que simplificamos nos seguintes:

* Valorar a importancia de vivir en igualdade e sen violencia.
* Fomentar a prevención da violencia de xénero.
* Identificar os símbolos propios de Galiza: Escudo, Bandeira, Himno e Idioma.
* Recoñecer os Dereitos fundamentais da infancia promulgados pola ONU.
* Fomentar a igualdade efectiva entre homes e mulleres.
* Promover o desenvolvemento de valores inherentes ao principio de igualdade de trato e non-discriminación por calquera condición ou circunstancia persoal ou social.
* Favorecer a aprendizaxe da prevención e resolución pacífica de conflitos en todos os ámbitos da vida persoal, familiar e social.
* Adquirir os valores que sustentan a liberdade, a xustiza, a igualdade, o pluralismo político, a paz, a democracia, o respecto polos dereitos humanos e o rexeitamento da violencia terrorista, a pluralidade, o respecto polo Estado de dereito e de calquera tipo de violencia.
* Valorar a importancia de practicar un consumo responsábel.
* Desenvolver a capacidade creativa para plasmar a información nun xornal escolar.
* Valorar a importancia de ter unha vida o máis saudable posible para evitar enfermidades.
* Identificar as institucións principais da Unión Europea.
* Identificar e coñecer a vida e obra dos autores homenaxeados nas Letras Galegas.
* Concienciarse do papel activo que temos que xogar na defensa do Medio Ambiente.
* Ser capaz de realizar un traballo de investigación.
* Desenvolver a capacidade creativa para plasmar a información recollida nas WQ.
* Usar as Novas Tecnoloxías no aula, manexando algunhas funcións propias do Sistema Operativo, Internet a nivel de usuario, empregar programas de edición…
* Ser quen de por en liña os traballos realizados.

Os obxectivos específicos de cada tema especifícanse na guía didáctica que se achega en cada webquest.

1. Competencias

Coa realización das webquest deste curso para a aula virtual, pretendemos que o alumnado traballe todas as **competencias clave** que marca o Decreto 115/2014 que establece o currículo de Ed. Primaria na Comunidade Autónoma de Galiza.

Na guía didáctica de cada unha das WQ concrétanse cales son as competencias que se pretenden alcanzar, que, en xeral, son as seguintes:

1. Comunicación lingüística (CCL).
2. Competencia matemática e competencias básicas en ciencia e tecnoloxía (CMCT).
3. Competencia dixital (CD).
4. Aprender a aprender (CAA).
5. Competencias sociais e cívicas (CSC).
6. Sentido de iniciativa e espírito emprendedor (CSIEE).
7. Conciencia e expresións culturais (CCEC).

De todas elas, a **CCL, CD, CAA e CSC** son as que máis se traballan nas webquest elaboradas para conmemorar e celebrar as festividades que se indican no calendario escolar de cada curso académico.

Asemade, tamén pretendemos que o noso alumnado desenvolva as seguintes **competencias LOM-ESv1.0**:

**1. Competencias xerais e persoais.**

1.3. Autoaprendizaxe ao longo da vida

1.5. Autorreflexión e autoavaliación

1.7. Busca da información relevante

1.20. Pensamento crítico

1.23. Realización de xuízos informados

1.24. Recoñecemento e respecto ás diferenzas individuais

1.28. Solución de problemas

1.29. Uso eficiente da información

1.30. Uso básico das TIC

**2. Competencias académicas**

2.1. Acceder e aplicar o coñecemento desde diferentes disciplinas (arte, ciencias sociais, filosofía, ciencias naturais, ...)

2.2. Análise de datos

2.3. Aprender a aprender

2.6. Coñecemento dos produtos e procesos tecnolóxicos.

2.7. Escoitar para entender e aprender

2.9. Expresarse correctamente na linguaxe de súa disciplina (oral e escrito)

2.10. Interpretar e empregar diferentes materiais escritos (gráficos, esquemas, cadros, ...)

2.13. Pensar criticamente

2.14. Presentación de traballos ou conclusións escritas de forma eficiente

2.15. Presentación de traballos ou conclusións orais de forma eficiente

2.18. Sentido artístico

2.19. Tomar decisións

2.20. Utilizar as TIC de maneira segura e crítica

**3. Competencias sociais e de traballo en equipo.**

3.1. Animar ao grupo para conseguir os mellores resultados

3.2. Comprender contribuír á organización dos obxectivos do grupo

3.3. Comprender e traballar dentro da cultura do grupo

3.4. Dirixir discusións de grupo

3.5. Exercitar a axuda entre os membros do grupo para alcanzar os resultados

3.6. Persuadir

3.7. Respectar os modos de pensar e as opinións dos integrantes do grupo

3.8. Tomar decisións e planificar en grupo

3.9. Traballar e/ou aprender con outros

1. Contidos

* Día Internacional contra a Violencia de Xénero. Celebración do Día Internacional conta a Violencia de Xénero. Orixe da conmemoración desta data. Biografía das Irmás Mirabal. Tipos de Violencia de xénero. Como recoñecer situacións de Violencia de xénero.
* Constitución e do estatuto de autonomía de Galicia. Estatuto de Autonomía de Galiza. Símbolos propios de Galiza: Bandeira; Escudo; Himno. Historia da Lingua Galega. O Parlamento: O seu funcionamento.
* Día da Declaración Universal dos Dereitos Humanos. Día Mundial dos Dereitos da Infancia. Convención da Asemblea Xeral de Nacións Unidas de 1989. Dereitos da Infancia. Versión reducida dos Dereitos da Infancia formulada por Unicef.
* Día escolar da non violencia e da Paz. Vida e obra de Gandhi. A India. A orixe da celebración do Día da Paz e Non Violencia. Premios Nóbel da Paz. Frases célebres de premiados nos Nóbel.
* Día Internacional da Muller Traballadora. Orixe do Día da Muller Traballadora. Historia da conmemoración do Día da Muller Traballadora. Mulleres galegas célebres. Achegas á sociedade dunha muller ilustre galega. A igualdade entre homes e mulleres na nosa contorna.
* Día Mundial dos Dereitos do Consumidor. Celebración do Día Mundial dos dereitos do consumidor. Dereitos do consumidor. Etiquetas dos produtos. Reclamacións ante un empresario. Consumo responsábel.
* Semana da Prensa. Xornais principais de Galiza. Tipos de xornais segundo o seu contido. Seccións dun xornal. Tipos de textos periodísticos. Elementos dunha nova. Proceso de elaboración dun texto periodístico. O xornal escolar como recurso para chegar á comunidade educativa.
* Día do libro. Celebración do Día Mundial do Libro e Dereitos de Autor. Miguel de Cervantes Saavedra: Vida; Obra. Don Quijote de la Mancha. Creación de minilibros. O minilibro como recurso na área de lingua.
* Día Mundial da Saúde. Que é o virus do Ébola. Sintomatoloxía do virus do Ébola. Diagnóstico da enfermidade causada polo virus. Transmisión e contaxio do virus. Medidas para evitar riscos de contaxio. Aprender a coidarse: Alimentación, Descanso. Drogas. Enfermidades. Exercicio. Hixiene.
* Día de Europa. Día de Europa. Historia da Unión Europea. Membros da Unión Europea. Parlamento da Unión Europea. Constitución. Membros. Funcións. Presidente. Símbolos da UE: A Bandeira; O Escudo; O Himno; O Lema.
* Semana das Letras Galegas. Orixe do Día das Letras Galegas. Fundación da Real Academia Galega. Vida e obra dun autor/a homenaxeado/a nas Letras Galegas.
* Día Mundial do Ambiente. Día Mundial do Medio Ambiente. Axentes contaminantes da nosa contorna. A actividade humana e os problemas medioambientais. Impactos ambientais dos humanos: Impactos na atmosfera; Impactos na hidrosfera; Impactos no solo; Impactos dos residuos sólidos; Impacto na biodiversidade. A "presentación en liña". Os informes como documentos de investigación. Documentos administrativos: A instancia.
* Magosto.
* Samaín. Historia do Samaín. Lenda da Cabaza. Lenda de The Jack O'Lantern. Estrutura dun conto ou lenda. O cartaz como elemento informativo. Arquivos de son como elemento de expresión oral.
* Lendas de Nadal. Historia do Apalpador. Orixes de Papá Noel. A lenda da árbore de Nadal. A lenda de Babushka.
* Entroido en Galiza. Principais manifestacións do Entroido en Galiza. O "triángulo máxico" do Entroido. A orixe da celebración do Entroido. O debate como método expositivo de ideas.

1. Metodoloxía didáctica e recursos

A metodoloxía na que se fundamenta este traballo é constructivista, onde o alumnado é o artífice e creador da súa propia aprendizaxe, é dicir que pasa a ter un papel activo na mesma. Asemade, como as webquest propostas son como pequenos PDI (proxectos documentais integrados) fai que tamén se fundamenten na metodoloxía da **aprendizaxe baseada en proxectos**, implicando ao alumnado en investigacións e pescudas para a resolución de problemas, relacionados cos contidos das disciplinas, e permitindo que sexa este, de xeito autónomo, o construtor do seu propio coñecemento.

Empregaranse os seguintes recursos para realizar as webquest:

* **Materiais**: Ordenadores con conexión a internet e impresora. Fichas de recollida de datos e material para escribir. Nalgunhas WQ precisaranse outros medios audiovisuais como móbiles, tablets ou cámaras fotográficas dixitais.
* **Software**: Programas de navegación por internet, programas de edición de textos (Office, LibreOffice ou Google docs) e de edición de presentacións (Office, Libre Office ou Google Presentacións). Programas da web 2.0. Para traballar con contas de Google, aconséllase que centro cree as contas necesarias (nomedocentro01, nomedocentro02...) e facilite os datos de usuario e contrasinal ao alumnado.
* **Organización do espazo**: Se non se traballa nun aula Abalar, traballaremos na aula de informática as tarefas de pescuda de información e as que precisen o emprego de programas informáticos. No aula ordinaria realizaranse as tarefas de composición, intercambio de información, posta en común… Tamén podemos empregar a biblioteca para aquelas actividades que realicemos en gran grupo como as postas en común, debates, presentacións…
* **Organización alumnado**: O alumnado traballará fundamentalmente en grupos repartido entre os seus membros os roles especificados no apartado de “Proceso” das webquest. Asemade, varias das tarefas requiren que o traballo se realice individualmente. En gran grupo realizaremos a exposición dos traballos e o apartado de "Conclusións". As actividades de lecer pódense facer de forma individual ou nos grupos de establecidos en cada WQ.
* **Recursos educativos**: Os recursos complementarios que se empregarán en cada traballo de investigación aparecen reflectidos no apartado de "Proceso" da webquest.

1. Estrutura do curso

O curso está **organizado en 16 unidades** sobre as conmemoracións que recomenda realizar nos centros a Consellería de Cultura e Educación. Asemade, tamén se ofrece unha unidade inicial onde se ofrece a guía didáctica e instrucións para traballar no curso.

En cada unidade figura a **webquest** sobre a unidade temática a traballar. Tamén se reflicten as **actividades** que terá que achegar o alumnado individualmente, por si se quere empregar o Aula virtual do centro para levar o control do traballo realizado.

Cada webquest consta dos seguintes elementos:

* **Portada**: cunha imaxe alegórica e os datos de identificación das WQ.
* **Introdución**: Nela propomos de xeito claro, breve e “motivador” retos e enigmas que animen ao alumnado a realizar o traballo de educación documental.
* **Tarefa**: Neste apartado concretamos o que o alumando terá que facer coa información obtida. Describimos claramente cal é o produto final a realizar.
* **Proceso**: Aquí especificamos todo o que o alumnado ten que facer, cando debe facelo e como debe facelo. Asemade, incluímos os recursos e ligazóns necesarias, así como as ferramentas e axudas que se precisen para realizar a tarefa final. Tratamos de que os recursos sexan atractivos e actualizados. De non existir, nós mesmos os creamos e publicamos na web do noso centro.
* **Avaliación**: Establecemos unha rúbrica de avaliación que o alumnado coñecerá antes de realizar o seu traballo. Incluímos tamén unha autoavaliación que deberá realizar o alumnado.
* **Conclusión**: Neste apartado invitamos á reflexión sobre o traballado e aprendido. Del xurdirán novas ideas para desenvolver outros proxectos.
* **Créditos**: Facemos referencia ao creador deste modo de traballo, Bernie Dodge, e ligamos á súa web. Agradeceremos os asesoramentos e colaboracións que tivemos. Por último, faremos referencia a todo o material utilizado tanto de internet como doutros sitios. Tamén facilitamos o arquivo **elp** de eXelearning para que os usuarios destes traballos os poidan adaptar ás súas necesidades.
* **Guía didáctica**: Neste apartado reflectimos os obxectivos curriculares; os diferentes contidos; as competencias clave; a temporalización; os recursos complementarios; a organización de tempo e o espazo...

1. Avaliación

En cada webquest, describimos ao alumnado **como se avaliará** o seu traballo e o produto final realizado.

Esta ferramenta permítenos medir o traballo do alumnado mediante unha gran diversidade de criterios graduados.

Os criterios de avaliación serán **coñecidos polo alumnado** antes de comezar a realizar as tarefas. Deberemos recordarlles que lean o apartado de “Avaliación” da webquest antes de comezar a realizar as tarefas.

Ademais do traballo individual, avaliaremos o funcionamento do **traballo en grupo** e de todo o proceso de realización da webquest.

Adaptamos as seguintes rúbricas a cada unha das webquest:

|  |  |  |  |  |  |
| --- | --- | --- | --- | --- | --- |
| **AUTOAVALIACIÓN DO ALUMNADO** | | | | | |
|  | **1** | **2** | **3** | **4** | **5** |
| Comportácheste ben na aula durante a realización da webquest. |  |  |  |  |  |
| Visitaches as ligazóns recomendadas na orde establecida. |  |  |  |  |  |
| Gustouche esta actividade e pasáchelo ben facéndoa. |  |  |  |  |  |
| Escoitaches e respectaches as opinións dos teus compañeiros de clase. |  |  |  |  |  |
| Achegaches ideas pertinentes na posta en común. |  |  |  |  |  |
| Realizaches as tarefas encomendadas nos prazos establecidos. |  |  |  |  |  |
| Esforzácheste na elaboración do traballo. |  |  |  |  |  |
| Revisaches o traballo despois da posta en común e antes de entregalo. |  |  |  |  |  |
| Presentaches o teu traballo a toda a clase. |  |  |  |  |  |
| Coidas que lograches adquirir novos coñecementos sobre o tema |  |  |  |  |  |

Unha vez presentados os traballos na aula, avaliarase:

* **Traballo en equipo**: Capacidade do alumnado para levar a cabo a tarefa traballando en grupo.
* **Elaboración do material**: Avaliarase tamén o resultado do traballo

|  |  |  |  |
| --- | --- | --- | --- |
| **CRITERIOS DE AVALIACIÓN DAS TAREFAS** | | | |
|  | **MOI BEN**(5 puntos) | **BEN/REGULAR**(3 puntos) | **MELLORABLE**(1 puntos) |
| **TRABALLO COOPERATIVO** | Amosan respecto polas ideas de cada un e comprométense coa calidade do traballo. | Amosan respecto polas ideas de cada un e algúns comprométense coa calidade do traballo. | Discuten ou non respectan as ideas dos outros. O traballo non é feito por todos os membros. |
| **PREPARACIÓN** | Trae sempre todo o material preciso e está listo para traballar. | Case sempre trae o material preciso e está listo para traballar. | A miúdo esquece o material e non está listo para traballar. |
| **USO DE INTERNET** | Usa todas as ligazóns suxeridas e navega facilmente e sen asistencia. | Usa algunhas das ligazóns suxeridas e navega sen problemas. | Necesita axuda e asistencia para empregar os enlaces suxeridos. |
| **EXPRESIÓN ESCRITA** | Frases ben elaboradas e vocabulario abundante. | Frases elaboradas e vocabulario adecuado. | Frases simples e vocabulario escaso. |
| **ORTOGRAFÍA E GRAMÁTICA** | Sen erros gramaticais e ortográficos. | Algúns erros gramaticais ou ortográficos. | Moitos erros gramaticais ou ortográficos. |
| **CONTIDOS** | A información é correcta, clara e precisa. | Unha gran porcentaxe da información é correcta, clara ou precisa. | Hai varios erros na información do traballo. |
| **PRESENTACIÓN** | É un traballo moi orixinal. | É un traballo relativamente atractivo. | Non é nada atractivo. |
| **ORGANIZACIÓN** | Información con títulos, subtítulos e texto ben ordenado e claro. | Información con títulos, subtítulos e texto claros. | Información pouco organizada. |
| **PRESENTACIÓN ORAL** | Traballo moi interesante e moi ben presentado. | Certos problemas na presentación pero mantén o interese da audiencia. | Mal presentada e non logra manter o interese da audiencia. |
| **RESOLUCIÓN DE PROBLEMAS** | Participa con propostas orixinais no apartado de Conclusión. | Participa no debate do apartado de Conclusión. | Non aporta ideas nin argumentos nas Conclusión. |

1. Consideracións xerais

O presente traballo **non está pechado nin finalizado**, de feito pretende que o profesorado usuario do mesmo o amplíe e modifique segundo as súas necesidades. Esa é a razón de que incluamos no mesmo un titorial de realización de WQ que facilite a creación de novos materiais para o alumnado.

Recomendamos **descargar o curso completo** con todas as WQ no aula virtual do centro. É una operación moi doada de realizar e achegamos un titorial de cómo facelo ao final desta guía.

Unha opción útil, para traballar con este curso de moodle, sería ter ocultas todos os temas menos co que o alumnado estea a traballar, así non se despistará con outros elementos alleos ao mesmo.

Por outra banda, a **avaliación** no curso de webquest está proposta de xeito individual para cada un dos 16 Temas tratados. Por iso non propomos no mesmo unha avaliación xeral do curso porque entendemos que non serán traballados todos os temas nun mesmo curso académico.

Como un dos puntos fortes da **metodoloxía de traballo** das webquest é o traballo en equipo de xeito cooperativo, aconsellamos que o titor do curso cree as contas necesarias para a súa aula en **Google** cun nome doado de recordar, exemplo *“nomecentro01”, “nomecentro02”…* Asignaráselle unha conta a cada alumno e alumna para poder realizar os seus traballos en Google Docs de xeito cooperativo sen a necesidade de estar todos los membros do mesmo grupo arredor dun só PC.

Por último indicar, que en cada tema, tamén achegamos individualmente todos os **arquivos fonte** das distintas webquest. Así, se o consideramos preciso, só descarguemos a WQ que nos interesa sen ter que descargarnos o curso completo para a aula virtual.

1. Instrucións para a instalación



**9.1. Instalación dos cursos completos en moodle:**


Unha vez descargado, no noso PC, o arquivo comprimido do curso de moodle, realizaremos o seguinte proceso para instalalo na Aula virtual do noso centro:

1. Entramos na Aula virtual cun perfil de **Creador de cursos**, ou superior.





1. Creamos un curso novo ao que lle asignaremos un nome. Por exemplo: *“Webquest conmemoracións”*




*Ao rematar de configurar, prememos en Gardar modificacións.*


1. Agora, no módulo de **Administración**, prememos en “**Restaurar”** e achegamos o arquivo comprimido do noso curso desde o PC.



1. Unha vez subido o arquivo prememos en “**Restaurar**” e dámoslle a “**Continuar**”.



1. Restauramos o novo curso e, se o desexamos, cambiámoslle o nome.

…e xa temos o curso de webquest completo, listo para usar co alumnado.


**9.2 Instalación na Aula virtual dunha webquest individualmente:**

Unha vez descargado no noso PC o **arquivo elp da webquest** debemos realizar os seguintes pasos para instalalo na nosa Aula virtual:



1. Abrimos o **arquivo elp** co programa **Exelearning** e facémoslle as modificacións oportunas, se o consideramos preciso.





1. Unha vez que temos preparada a webquest con Exelearning, debemos **exportala**, a unha carpeta do noso PC, en formato web, nun arquivo comprimido ZIP.






1. A continuación, abrimos na **Aula virtual** o curso onde queremos achegar a webquest, cun perfil de **Editor de cursos**, ou superior.





1. Subiremos o arquivo comprimido ao curso da Aula virtual a un novo cartafol premendo en **“Ficheiros”** do módulo de **Administración** e despois en **Crear un cartafol** ao que lle daremos un nome apropiado ao contido. Despois descomprimiremos o arquivo.






1. Volveremos ao curso e engadiremos unha ligazón ao arquivo *“****index.html****”* da webquest na xanela de **“Engadir un recurso”** . Ten que estar “activada a edición” e moodle.





1. Para rematar, comprobaremos que a ligazón funciona.



A webquest xa está lista para ser empregada polo alumnado e profesorado.


1. Uso e navegación polas webquest

A forma de proceder para realizar as webquest é moi intuitiva e non presenta ningunha dificultade, xa que está maquetada en formato web e o desprazamento polos diversos apartados da mesma faise “clicando” nos botóns interactivos colocados no menú lateral da esquerda da pantalla.



**Menú interactivo** para moverse polos diferentes apartados da WQ


No apartado de Introdución faise unha presentación de tema sobre o que imos a traballar. É o primeiro contacto coa tarefa a realizar.




No apartado de **Tarefas** aparecen reflectidas as tarefas que debemos realizar e o traballo ou produto final que debemos presentar para ser avaliados.



Unha vez entendidas as tarefas que hai que realizar, deberemos ir ao apartado de Avaliación para coñecer cales son os criterios de avaliación con que van avaliar o traballo realizado.




No apartado de Proceso especifícase detalladamente o procedemento a seguir para a realización das tarefas. Asemade, tamén se achegan as ligazóns e recursos que se precisan para poder realizar o traballo.



Unha vez rematadas as tarefas da webquest deberemos presentalas ante o Grupo de clase ou espolas a toda a comunidade educativa.

Para rematar a WQ realizaremos o apartado de Conclusión debatendo entre toda a clase e por de manifesto o aprendido. O alumnado que remate antes os traballos, poderá realizar as tarefas que aparecen no apartado de Lecer.



No apartado de Créditos observaremos quen son os autores da webquest e de onde se sacaron as imaxes, ligazóns e recursos que se empregaron na mesma. Aquí tamén temos acceso ao arquivo fonte da webquest, en formato elp, por se consideramos necesario modificar algún apartado para adaptalo ao noso alumnado.



Por último, na Guía didáctica, os autores da webquest ofrécennos información sobre os obxectivos, contidos, competencias, metodoloxía, … que se pretende alcanzar con esta forma de traballar.

